Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 18/11)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»DEALURILE VRANCEI«

Referencenummer PGI-RO-A1582-AM01

Meddelelsesdato: 10.10.2019

BESKRIVELSE AF OG BEGRUNDELSE FOR DEN VEDTAGNE ÆNDRING

1. Indførelse af nye druesorter til vinfremstilling

Beskrivelse og begrundelse

Produktspecifikationen suppleres med nye druesorter til vinfremstilling, som det er tilladt at anvende i det afgrænsede område til dyrkning af vin med den geografiske betegnelse. Dette skyldes de senere års klimaændringer, som visse sorter synes at være mere velegnede til, og det store antal solskinsdage i denne region, der kan bidrage til en mere intens aroma og farve for visse hvidvins- og rødvinssorters vedkommende.

Ændringen har indvirkning på enhedsdokumentet.

2. Ændring af vindyrkningsudbyttet

Beskrivelse og begrundelse

Produktspecifikationen ændres med hensyn til vindyrkningsudbyttet, som sættes op. Denne ændring har indvirkning på enhedsdokumentet.

Ændringen er nødvendig på grund af de nye vinmarker, der er udviklet ud fra omdannede eller omstrukturerede vinmarker, ved hjælp af klonselektion og ved anvendelse af grundstammer med et stort kvalitativt og kvantitativt potentiale, der — navnlig i år med gunstige klimaforhold — giver et større udbytte, og som også takket være forarbejdningsmetoderne sikrer opretholdelsen af den geografiske betegnelses påkrævede kvalitet.

3. Ændring af det afgrænsede geografiske produktionsområde

Beskrivelse og begrundelse

Produktspecifikationen suppleres med hensyn til den geografiske betegnelses afgrænsede geografiske område, som udvides til at omfatte bestemte lokaliteter i den administrative enhed Vrancea på det område, hvor der høstes druer til fremstilling af vin med den geografiske betegnelse. Disse lokaliteter har de samme edafiske betingelser og jordbunds- og klimaforhold som de andre lokaliteter i departementet Vrancea, der er medtaget i produktspecifikationen som dele af det geografiske produktionsområde, da de er beliggende i disses umiddelbare nærhed.

Enhedsdokumentet ændres i overensstemmelse hermed.

4. Tilføjelse til de specifikke metoder til fremstilling af rosévin

Beskrivelse og begrundelse

Produktspecifikationen suppleres med fremstillingsbetingelserne for hvidvin og rosévin af sorterne Pinot Gris og Traminer Roz som følge af vinfremstillingsteknikkernes udvikling og forbrugernes stadig større smag for disse sorter, der har særlige karakteristika, navnlig hvad rosévinene angår.

Ændringen har ingen indvirkning på enhedsdokumentet.

5. Omformulering af betingelserne for vinproduktionens klassificering

Beskrivelse og begrundelse

Betingelserne for de producerede vines klassificering omformuleres efter ønske fra producenterne, som konstaterer, at visse kvalitative egenskaber ikke længere er garanteret for produkter med den geografiske betegnelse. Denne ændring har ingen indvirkning på enhedsdokumentet.

ENHEDSDOKUMENT

1. Betegnelse

»Dealurile Vrancei«

2. Type geografisk betegnelse

BGB — beskyttet geografisk betegnelse

3. Kategorier af vinavlsprodukter

1. Vin

4. Beskrivelse af vinen/vinene

Fysisk-kemiske og organoleptiske parametre — hvidvin/rosévin

Hvidvinene er kendetegnet ved smags- og duftmæssig kompleksitet, friskhed, en afbalanceret karakter, blomsteraromaer af rose, honning eller krydderier ledsaget af diskrete noter af friske eller tropiske frugter og et middelhøjt eller højt syreindhold. De druesorter, der dyrkes i regionen, giver vine, som er kendetegnet ved duftnoter med et bredt spektrum, nemlig blomsternoter, frugtagtige noter og krydrede noter, der fremhæves af delikate mineralske nuancer.

Generelle analytiske karakteristika Alkoholindhold, maksimum (% vol.) 15,00 Virkeligt alkoholindhold, minimum (% vol.) 9,00 Totalt syreindhold, minimum 3,5 g/l udtrykt i vinsyre Indhold af flygtig syre, maksimum (milliækvivalenter pr. liter) 18 Totalt indhold af svovldioxid, maksimum (milligram pr. liter) 200

Fysisk-kemiske og organoleptiske parametre — rødvin

Rødvinene får deres karakter af de frugtagtige noter, som deres mineralske egenskaber fremhæver, mens deres koncentration af antocyaniner giver dem en intens farve, der varierer fra rubinrød til purpurrød alt efter druesorten. Vinfremstillingsvarianterne — de tørre og halvtørre vine — er fyldige og har druesortens specifikke aroma samt aromaer af røde bær.

Generelle analytiske karakteristika Alkoholindhold, maksimum (% vol.) 15,00 Virkeligt alkoholindhold, minimum (% vol.) 9,00 Totalt syreindhold, minimum 3,5 g/l udtrykt i vinsyre Indhold af flygtig syre, maksimum (milliækvivalenter pr. liter) 20 Totalt indhold af svovldioxid, maksimum (milligram pr. liter) 150

5. Vinfremstillingspraksis

a) Væsentlige ønologiske fremgangsmåder

Vinmarkernes karakteristika

Dyrkningspraksis

— mindst 2 500 vinstokke pr. hektar.

— beskæringstype: halvstamme med oprejst krone og med en eller to arme alt efter relevans

— vanding: de steder, hvor klima- og jordbundsforholdene kræver dette, er der etableret et drypvandingssystem, der kan udvides. Det anvendes på en sådan måde, at det ikke har en negativ indvirkning på druernes kvalitet.

b) Maksimumudbytte

Sauvignon, Pinot Gris, Chardonnay, Muscat Ottonel, Tămâioasă românească og Traminer alb:

17 600 kg druer pr. hektar.

Busuioacă de Bohotin, Traminer Roz, Cabernet Sauvignon og Fetească Neagră:

17 600 kg druer pr. hektar.

Fetească albă, Riesling de Rhin, Aligote, Frâncuşă, Băbească gri, Şarba, Merlot, Burgund mare, Pinot Noir og Băbească Neagră:

19 000 kg druer pr. hektar.

Fetească regală, Riesling italian, Crâmpoşie, Crâmpoşie selecţionată, Galbenă de Odobeşti, Mustoasă de Măderat, Furmint og Muscadelle:

22 000 kg druer pr. hektar.

Semillon, Plăvaie, Cadarcă, Negru aromat, Aromat de Iaşi, Unirea, Mioriţa, Portugais bleu og Codană:

22 000 kg druer pr. hektar.

Syrah, Zweigelt, Sangiovese, Arcaș, Barbera og Nebbiolo:

22 000 kg druer pr. hektar.

Sauvignon, Pinot Gris, Chardonnay, Muscat Ottonel, Tămâioasă românească og Traminer alb:

135 hektoliter pr. hektar.

Busuioacă de Bohotin, Traminer Roz, Cabernet Sauvignon og Fetească Neagră:

135 hektoliter pr. hektar.

Fetească albă, Riesling de Rhin, Aligote, Frâncuşă, Băbească gri, Şarba, Merlot, Burgund mare, Pinot Noir og Băbească Neagră:

145 hektoliter pr. hektar.

Fetească Regală, Riesling Italian, Crâmpoşie, Crâmpoşie Selecţionată, Galbenă de Odobeşti, Mustoasă de Măderat, Furmint og Muscadelle:

170 hektoliter pr. hektar.

Semillon, Plăvaie, Cadarcă, Negru Aromat, Aromat de Iaşi, Unirea, Mioriţa, Portugais bleu og Codană:

170 hektoliter pr. hektar.

Syrah, Zweigelt, Sangiovese, Arcaş, Barbera og Nebbiolo:

170 hektoliter pr. hektar.

6. Afgrænset geografisk område

Departementet Vrancea:

— Lokaliteter: Panciu, Crucea de Sus, Dumbrava, Crucea de Jos, Satu Nou og Neicu.

— Lokaliteter: Movilița, Diocheti-Rediu, Movilița-Trotușanu, Frecăței og Văleni.

— Lokaliteter: Străoane, Repedea, Muncelu, Străoane og Văleni.

— Lokaliteter: Fitionești, Holbănești, Ghimicești, Ciolănești og Mănăstioara.

— Lokaliteter: Mărășești, Haret, Călimănești, Modruzeni, Siretu, Tișița og Pădureni.

— Lokaliteter: Țifești, Sârbi, Oleșești, Vitănești, Clipicești, Bătinești, Igești og Pătrășcani.

— Lokaliteter: Păunești og Viișoara.

— Lokaliteter: Ruginești, Copăcești, Văleni og Anghelești.

— Lokaliteter: Pufești, Domnești-Târg, Ciorani og Domnești-Sat.

— Lokaliteter: Odobești og Unirea.

— Lokaliteter: Broșteni, Pitulușa og Arva.

— Lokaliteter: Jariștea, Vărsătura, Pădureni og Scânteia.

— Lokaliteter: Bolotești, Găgești, Pietroasa, Vităneștii de sub Măgura, Putna og Ivăncești.

— Lokaliteter: Cotești, Budești, Valea Cotești og Goleștii de Sus.

— Lokaliteter: Urechești, Popești og Terchești.

— Lokaliteter: Dumbrăveni, Dragosloveni, Cândești, Alexandru Vlahuța og Dumbrăveni.

— Lokaliteter: Bordești og Bordeștii de Jos.

— Lokaliteter: Tâmboești, Slimnic, Trestieni, Pietroasa, Pădureni og Obrejița.

— Lokaliteter: Slobozia Bradului, Coroteni, Valea Beciului og Cornetu.

— Lokaliteter: Cârligele, Dalhăuți, Bontești og Blidari.

— Lokaliteter: Câmpineanca og Pietroasa.

— Lokaliteter: Vârteșcoiu, Faraoanele, Râmniceanca, Beciu, Pietroasa og Olteni.

— Lokaliteter: Slobozia Ciorăști, Jiliște og Armeni. Departementet Buzău:

— Lokaliteter: Grebănu, Zăplazi, Livada, Livada Mică, Plevna og Homești.

— Lokaliteter: Podgoria, Orația, Coțatcu og Tăbăcari.

— Lokaliteter: Topliceni og Răducești.

7. PRIMÆRE DRUESORTER

Pinot Noir N — Blauer Spätburgunder, Burgund mic, Burgunder roter og Klävner Morillon Noir

Șarba B

Galbenă de Odobești B — Galbenă de Căpătanu, Galbenă Uriașă og Galbenă

Miorița B

Muscadelle B — Moscatello bianco og Muscadet doux

Sémillon B — Semillon blanc

Aligoté B — Plant de trois, Plant gris, Vert blanc og Troyen blanc

Aromat de Iași B

Băbească gri G

Chardonnay B — Gentil blanc og Pinot blanc Chardonnay

Crâmpoșie B

Crâmpoșie selecționată B

Frâncușă B — Vinoasă, Mildweisser, Mustoasă de Moldova og Poamă creață

Pinot Gris G — Affumé, Grau Burgunder, Grauburgunder, Grauer Mönch, Pinot cendré, Pinot Grigio og Ruländer

Riesling du Rhin B — Weisser Riesling og White Riesling

Unirea B

Plăvaie B — Bălană, Plăvană og Poamă bălaie

Furmint B — Furmin, Şom szalai og Szegszolo

Pinot noir N — Spätburgunder og Pinot nero

Burgund Mare N — Grosser burgunder, Grossburgunder, Blaufrankisch, Kekfrankos, Frankovka og Limberger

Codană N

Portugais Bleu N — Blauer Portugieser, Oporto og Portugieser

Cadarcă N — Schwarzer Kadarka, Rubinroter Kadarka, Lugojană, Gâmză og Fekete budai

Zweigelt N — Blauerzweigelt, Negru de Zweigelt og Zweigelt blau

Sangiovese N — Brunello di Montalcino og Morellino

Arcaș N

Barbera N

Nebbiolo N

Tămâioasă românească B — Busuioacă de Moldova og Muscat blanc à petits grains

Tămâioasă românească B — Rumanische Weihrauchtraube og Tamianka

Busuioacă de Bohotin Rs — Schwarzer Muscat, Muscat fioletovâi, Muscat violet cyperus og Tămâioasă violetă

Negru Aromat N

Traminer Roz Rs — Rosetraminer, Savagnin roz og Gewürztraminer

Mustoasă de Măderat B — Lampau, Lampor, Mustafer, Mustos Feher og Straftraube

Traminer aromat alb B

8. Tilknytning til det geografiske område

Oplysninger om det geografiske område

Undergrunden består af sand dækket af et lag, der er dannet af løssaflejringer og skiftevis ler og marint sand.

Terrænet er skiftevis fladt og bakket. Bakkerne har en højde på 100-300 m og ligger på en øst-vest-vendt akse. Eksponeringen og hældningen giver optimale betingelser for vindyrkning og mulighed for at dyrke de forskellige eksisterende druesorter på disse vinmarker.

Klimaet er et kontinentalt tempereret klima med udsving, som skyldes tilstedeværelsen af europæiske og atlantiske luftmasser. Solstrålingens gennemsnitlige årlige værdier ligger på over 120 kcal/cm2 i størstedelen af regionen og på over 140 kcal/cm2 for de sydvendte områders vedkommende. I de senere år er der observeret et fænomen med global opvarmning sammen med et ustabilt nedbørsregime, hvor perioder med tørke afløses af perioder med ekstremt kraftig nedbør.

Jordbundens afbalancerede og lette tekstur sikrer dens permeabilitet, samtidig med at dens egenskaber fremmer et mærkbart indhold af næringsstoffer, der er særligt velegnede til dyrkning af druer.

Oplysninger om produktet

Hvidvinene er kendetegnet ved deres ekstraktive karakter, deres afbalancerede struktur og deres passende syreindhold, der skyldes de sydøstvendte skråninger, men også den kulturelle praksis, som fastholder produktionen på et moderat niveau.

Rødvinene er kendt for deres fine karakter, deres lette tanniner og deres levende farve. Disse karakteristika skyldes den rigelige solvarme og jordens lette tekstur. Kvaliteten af vin med denne geografiske betegnelse skyldes hovedsagelig klima- og jordbundsforholdene i dette område og indirekte de gamle vindyrknings- og vinfremstillingsmetoder, der med tiden er blevet forbedret som følge af de erfaringer, vinavlerne i regionen har gjort sig.

9. Andre vigtige betingelser (aftapning, mærkning og andre krav)

Markedsføringsbetingelser

Retsgrundlag:

National lovgivning

Type supplerende betingelse:

Supplerende bestemmelser om mærkning

Beskrivelse af betingelsen:

Ingen supplerende bestemmelser.

Link til produktspecifikationen

http://onvpv.ro/sites/default/files/caiet_sarcini_ig_dealurile_vrancei_modif_cf_cererii_1425_14.06.2019_no_track_changes.pdf.

(1) EUT L 9 af 11.1.2019, s. 2.